31.10.2022
ET
Euroopa Liidu Teataja
L 282/139
IV JAOTIS VALMISTOIDUKAUBAD; JOOGID, ALKOHOL JA ÄÄDIKAS; TUBAKAS JA TÖÖSTUSLIKUD TUBAKAASENDAJAD; TOOTED, MIS SISALDAVAD VÕI EI SISALDA NIKOTIINI JA MIS ON ETTE NÄHTUD SISSEHINGAMISEKS ILMA PÕLETAMATA; MUUD NIKOTIINI SISALDAVAD TOOTED, MIS ON MÕELDUD NIKOTIINI IMENDUMISEKS INIMORGANISMI Märkus 1.
Selles jaotises tähendab termin „graanulid“ aglomeeritud tooteid, mis on saadud kas vahetult pressides või lisades väikese koguse sideainet koguses, mis ei ületa 3 % massist.
GRUPP 16 TOOTED LIHAST, KALAST, VÄHKIDEST, MOLLUSKITEST VÕI MUUDEST VEESELGROOTUTEST VÕI PUTUKATEST Märkused 1.
Siia gruppi ei kuulu liha, rups, kala, vähilaadsed, molluskid või muud veeselgrootud ning putukad, mis on valmistatud või konserveeritud grupis 2 või 3, grupi 4 märkuses 6 või rubriigis 0504 märgitud protsessidega 2.
Toiduained kuuluvad siia gruppi tingimusel, et need sisaldavad rohkem kui 20 % massist vorsttooteid, liha, rupsi, verd, putukaid, kala, vähke, molluskeid või muid veeselgrootuid või mis tahes nende komponentide segusid.
Kui toiduaine sisaldab kahte või enamat ülalnimetatud toodet, klassifitseeritakse see grupi 16 rubriikides komponendi või komponentide järgi, mille mass on kõige suurem.
Neid sätteid ei kohaldata rubriigi 1902 täidistega toodete ega rubriikide 2103 ja 2104 valmististe suhtes.
Maksa sisaldavate toodete puhul ei rakendata teises lauses toodud põhimõtet rubriigi 1601 või 1602 alamrubriikidesse klassifitseerimisel.
Märkused alamrubriikide kohta 1.
Alamrubriigis 1602 10 tähistatakse terminiga „homogeenitud tooted“ peenestatud lihast, rupsist, verest või putukatest valmistatud tooteid, mis on mõeldud kasutamiseks imiku- või väikelapse- või dieettoitudena ning pakendatud jaemüügiks taarasse, mis mahutab kuni 250 g toodet.
Selle määratluse kohaldamist ei muuda asjaolu, et tootele on lisatud vähestes kogustes mis tahes komponente kas maitse- või säilitusainetena või muudel eesmärkidel.
Need tooted võivad sisaldada väheses koguses silmaga nähtavaid lihatükikesi, rupsi või putukaid.
See alamrubriik on ülimuslik rubriigi 1602 kõigi muude alamrubriikide suhtes. 2.
Kalad, vähid, limused ja muud veeselgrootud, mida on rubriikide 1604 ja 1605 alamrubriikides nimetatud ainult üldnimetusi kasutades, on samadest liikidest, nagu neid klassifitseeriti grupis 3 sama nimetuse all.
Lisamärkused 1.
Alamrubriikides 1602 31 11, 1602 32 11, 1602 39 21, 1602 50 10 ja 1602 90 61 kasutatakse terminit „kuumtöötlemata“ toodete kohta, mis ei ole mitte mingil viisil termiliselt töödeldud või siis on termiliselt töödeldud sel määral, mis ei ole piisav lihavalkude kalgendamiseks kogu tootes, järelikult, kui alamrubriikides 1602 50 10 ja 1602 90 61 klassifitseeritud toodet lõigata piki joont, mis läheb läbi tema kõige jämedama koha, leidub toote lõikepinnal roosakat vedelikku. 2.
Alamrubriikides 1602 41 10, 1602 42 10 ja 1602 49 11 – 1602 49 15 tähistab termin „nende jaotustükid“ ainult töödeldud või konserveeritud liha, mida kas mõõtmete või lihaskonna iseloomu tõttu saab identifitseerida, olenevalt olukorrast, kas kodusigade taga-, aba-, seljavõi kaelaosadest saadud toodeteks.